**«Қайта өңдеу өнімдерін әкелу (әкету), сондай-ақ оның орындалуы, қайта өңдеу өнімдерінің шарттары туралы міндеттемені ұсыну нысандарын, Қағидаларын және мерзімдерін бекіту туралы» Қазақстан Республикасы Қаржы министрінің бұйрық жобасын қабылдаудың ықтимал**

**қоғамдық-саяси, құқықтық, ақпараттық және өзге де салдарын**

**БАҒАЛАУ**

(бұдан әрі – Жоба)

1. **Қоғамдық-саяси салдарын бағалау:**

Жоба жалпы халықтың мүдделерін қозғайтын немесе қоғамдық-саяси пікірталас тудыратын өзгерістерді көздемейді. Жоба экономикалық қызметтің ашықтығын арттыруға, салық тәртібін нығайтуға және әділ салық салуды қамтамасыз етуге ықпал ете отырып, оң әсер етеді.

Жобаны қабылдау қоғамда әлеуметтік шиеленісті немесе наразылықты тудырмайды. Керісінше, ол салықтық әкімшілендіру процесіне және салық төлеуден және бюджетке төленетін басқа да міндетті төлемдерден жалтаратын адамдарға қатысты уақтылы шаралар қабылдауға бағытталған, бұл мемлекеттік институттарға деген сенімді нығайтуға және әділ бәсекелестікті қамтамасыз етуге ықпал етеді.

**2. Құқықтық салдарын бағалау:**

Жоба Қазақстан Республикасы Салық кодексінің 523-бабы 6 және 7-тармақтарының, 539-бабы 3-тармағының ережелерін іске асыру мақсатында әзірленді. Тиісінше, жоба Конституцияға және Қазақстан Республикасының өзге де қолданыстағы нормативтік құқықтық актілеріне қайшы келмейді.

Ұсынылып отырған құқықтық реттеу қажетті және негізделген болып табылады, өйткені ол алыс-беріс шикізатын қайта өңдеу өнімдерін әкету (әкелу) туралы міндеттемелерді орындауды әкімшілендіруді және тауарлардың құнын растау үшін құжаттардың нақты тізбесін нормативтік реттеуді бекітеді, салық төлеушілер мен мемлекеттік органдар үшін құқықтық айқындылықты қамтамасыз етеді. Бұл даулы жағдайлардың туындау қаупін азайтады және салықтық әкімшілендіру сапасын арттырады.

**3. Ақпараттық салдарын бағалау:**

Ақпараттық салдарлар орташа деп бағаланады, өйткені бұл жоба алыс-беріс шикізатын қайта өңдеу өнімдерін әкету (әкелу) туралы міндеттемелерді орындау тәртібін енгізуді көздейді, бұл бизнес үшін ашықтықты қамтамасыз етеді, алыс-беріс шикізатын қайта өңдеудің ережелері, мерзімдері, нысандары мен шарттары нақты айқындалған, бұл көлеңкелі экономика деңгейін төмендетеді, сондай-ақ мемлекеттік кірістер органдарымен түсініспеушіліктер мен дауларды азайту ықтималдығы, нәтижесінде бюджетке түсетін түсімдерінің ұлғаюына әкеледі.

Бұдан басқа, Салық кодексінің нормаларына сәйкес келтірілуіне байланысты түсіндіру жұмыстарын жүргізу туындамайды, қажет болған жағдайда осы тақырып бойынша баспасөз-релизі ұсынылатын болады.

**4. Өзге де салдарын бағалау:**

Жоба республикалық бюджеттен қосымша шығыстарға әкеп соқпайды, кәсіпкерлік ортаға, бәсекелестікке немесе экологиялық жағдайға теріс әсер етпейді.

Өзгерістер нормаларды техникалық нақтылауға бағытталған және ұйымдық немесе институционалдық реформаларды көздемейді.

Басқа салдарлар болжанбайды.

**Қазақстан Республикасының**

**Қаржы министрі М. Тәкиев**